Cyfarfu’r Cyngor Cymuned ar Hydref 17 2019 am 8 o’r gloch yn Neuadd Santes Ursula

Presennol : Fred Jones, Islwyn Jones, Huw Griffith, Margaret Lewis, Dylan

Davies a’r clerc

Ymddiheuriad : Angharad Evans

Yn absenoldeb y Cadeirydd, cymerwyd y gadair gan Huw Griffith.

Darllenwyd cofnodion cyfarfod Medi 19 2019 ac arwyddwyd eu bod yn gywir

Materion yn codi

Arwydd Trefenter- dim ymateb oddi wrth y Cyngor Sir

Arwydd cyflymder : darllenwyd yr ohebiaeth rhwng y Cyngor Cymuned a’r Adran Ffyrdd a nodi mai eu penderfyniad oedd na allent gefnogi’r cais.

Arwyddion baw cwn plant yr ysgol. Adroddwyd bod arwyddion ar gael ac y byddent yn cael eu lamineiddio.

Fan Post – dim gwybodaeth bellach.

Mast ffonau symudol. Nid oedd y si y gellid colli’r mast yn gywir.

Gohebiaeth

Pwyllgor Rheoli Datblygu  
Ymgynghoriad Cynllunio : Maenelin Uchaf A190676 – dim sylwadau

Llaindelyn A190718 – angen sicrhau lle i geir y preswylwyr dynnu oddi ar yr hewl.

Digwyddiad gyda’r heddlu yn Llangynnwr, Caerfyrddin i ddangos effaith y system deledu cylch cyfyng.

Awdurdod Tân ac Achub yn gofyn am farn ar eu cynigion.

Rhybudd bod ffurflenni praesept yn dod ddechrau mis Rhagfyr.

e-byst  
Ffurflen datganiad o daliadau i aelodau Cyngor Cymuned – cadarnhawyd unwaith eto nad oedd Cynghorwyr Llangwyryfon yn hawlio tâl.  
Adroddiad gan Gomisiynydd Pobl Hŷn (State of the Nation Report)

Gwybodaeth am sesiynau hyfforddi – Cyllid Llywodraeth Leol – 7fed Tach ym Machynlleth.

Digwyddiad gan Cymorth Cynllunio Cymru ym Mhowys.

Digwyddiad yng Nghaerdydd yn ymwneud ag ailddefnyddio ac ailgylchu.

Dathlu 75 mlynedd o ddiwedd y rhyfel Mai 8-10 2020

Deall lleoedd yng Nghymru sef gwefan yn cyflwyno data am dros 300 o drefi yng Nghymru

Ymgynghori ar Adroddiad Blynyddol drafft Panel Annibynnol Cymru ar Gydnabyddiaeth Ariannol

Adolygu Dosbarthiadau Etholiadol a Gorsafoedd Pleidleisio – gwelwyd na fyddai unrhyw newid yn Llangwyryfon.

Gwaredu ffonau talu. Gan mai un galwad a wnaed o’r ffôn yn y pentre mewn blwyddyn a bod modd cysylltu ffonau symudol bellach ni welwyd diben gwrthwynebu gwaredu’r ciosg ffôn llwyd yn y pentre.

Ariannol

Anfonwyd anfoneb at FfermWynt Llety’r Bugail

Awdurdodwyd talu siec cyflog £300 ac archebu torch pabi coch £18.

Cyfrif cyfredol – diwedd Awst £2444.72

Cyfrif Cymunedol - £25,105.48

UFA

Anfonwyd at Simon Bray, Cyngor Sir ynglŷn â goleuadau rhybudd yr ysgol. a darllenwyd ei ymateb y byddai’n edrych i mewn i’r broblem eto.

Anfonwyd eto at Fferm Wynt edf energy i weld a oes contract ar gael.

Dyddiad y cyfarfod nesaf Tachwedd 21 2019.